

**ROKIŠKIO rajono savivaldybėS TARYBA**

**SPRENDIMAS**

**DĖL VIEŠOSIOS ĮSTAIGOS ROKIŠKIO PIRMINĖS ASMENS SVEIKATOS PRIEŽIŪROS CENTRO 2023 METŲ ATASKAITŲ RINKINIO PATVIRTINIMO**

2024 m. balandžio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 3 dalies 3 punktu ir 4 dalimi, Rokiškio rajono savivaldybės tarybos veiklos reglamento, patvirtinto Rokiškio rajono savivaldybės tarybos 2023 m. kovo 31 d. sprendimu Nr. TS-102 „Dėl Rokiškio rajono savivaldybės tarybos veiklos reglamento patvirtinimo“, 30.1.2 papunkčiu, Rokiškio rajono savivaldybės taryba nusprendžia:

Patvirtinti viešosios įstaigos Rokiškio pirminės asmens sveikatos priežiūros centro2023 metų ataskaitų rinkinį:

1) veiklos ataskaitą (pridedama);

2) finansinių ataskaitų rinkinį (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Evelina Grėbliauskienė

**SPRENDIMO PROJEKTO**

**DĖL VIEŠOSIOS ĮSTAIGOS ROKIŠKIO PIRMINĖS ASMENS SVEIKATOS PRIEŽIŪROS CENTRO 2023 METŲ ATASKAITŲ RINKINIO PATVIRTINIMO**

**AIŠKINAMASIS RAŠTAS**

*2024-04-25*

Projekto rengėjas – savivaldybės gydytoja Evelina Grėbliauskienė.

Pranešėjas komitetų ir tarybos posėdžiuose – VšĮ Rokiškio pirminės asmens sveikatos priežiūros centro direktorė Danguolė Kondratenkienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Patvirtinti viešosios įstaigos Rokiškio pirminės asmens sveikatos priežiūros centro 2023 m. metinių ataskaitų rinkinį: veiklos ataskaitą, finansinių ataskaitų rinkinį. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo 15 straipsnio 3 dalies 3 punkte apibrėžta savivaldybės tarybos paprastoji kompetencija tvirtinti savivaldybės viešųjų įstaigų metinių ataskaitų rinkinius. |
| 3. | Laukiami rezultatai | Laikomasi teisės aktų reikalavimų. |
| 4.  | Lėšų poreikis ir šaltiniai | Sprendimui įgyvendinti lėšų nereikės. |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Metinė veiklos ataskaita, kurioje pateikiama informacija apie įstaigos veiklą ir rezultatus (darbuotojų skaičiaus pokytis, įstaigoje prisirašiusiųjų gyventojų skaičiaus dinamika 2021-2023 m., įstaigoje užregistruotų susirgimų dinamika, slaugos ir kitų paslaugų teikimas, sveikatos programų vykdymo dinamika,greitosios medicinos pagalbos veiklos rodiklių dinamika, vidaus medicininio audito padalinio veikla ir korupcijos prevencija. Ataskaitos struktūrinėse dalyse pateikiama 2023 metų informacija: informacinių technologijų plėtra, 2023 metais vykdyti projektai ir atlikti darbai, istaigos finansiniai veiklos rezultatai, informacija apie įstaigos įsigytą ir perleistą ilgalaikį turtą per finansinius metus, paramos ir finansavimo gavimas per 2023 metus, 2023 metų siektinų veiklos užduočių įgyvendinimo ataskaita, įstaigos strateginio veiklos plano vykdymas ir ateities perspektyvos.  |
| 7. | Sprendimo projekto lyginamasis variantas  | - |